На основу члана 19. став (1) и члана 20., а у вези са чланом 31. став (1) Закона о државној служби у институцијама Босне и Херцеговине („Службени гласник БиХ“, бр. 19/02, 35/03, 4/04, 26/04, 37/04, 48/05, 2/06, 32/07, 43/09, 8/10, 40/12 и 93/17), Агенција за државну службу Босне и Херцеговине, на захтјев Министарства безбједности Босне и Херцеговине, расписује

**ИНТЕРНИ ОГЛАС**

**за попуњавање радних мјеста државних службеника**

**у Министарству безбједности Босне и Херцеговине**

**1/01 Стручни савјетник за питања азила**

**1/02 Стручни савјетник за европске интеграције**

**1/03** **Стручни савјетник за дозволе**

**1/04** **Шеф Одсјека**

СЕКТОР ЗА АЗИЛ

Одсјек за поступак азила

**1/01 Стручни савјетник за питања азила**

**Опис послова и радних задатака**: Припрема законе и подзаконске акте и друге опште акте као и посебне прописе из члана 85. и 100. Закона из ове области, даје примједбе, сугестије и стручна мишљења, учествује у припреми писаних и других материјала по питањима азила и других видова избјегличке заштите, води тренинге и даје савјете организационим јединицама Министарства на терену, учествује у припреми приједлога билатералних споразума из области азила, припрема информације, анализе и извјештаје из надлежности свога рада, обавља и друге послове по налогу непосредног руководиоца.

**Посебни услови:** Правни факултет или Факултет криминалистичких наука или Филозофски факултет или Економски факултет или Висока школа смјер криминалистика или безбједност; три године радног искуства у струци; положен стручни управни испит; познавање рада на рачунару;

**Статус:** државни службеник – стручни савјетник

**Број извршилаца:** један (1)

**Мјесто рада:** Сарајево

СЕКТОР ЗА МЕЂУНАРОДНУ САРАДЊУ И ЕВРОПСКЕ ИНТЕГРАЦИЈЕ

Одсјек за европске интеграције

**1/02 Стручни савјетник за европске интеграције**

**Опис послова и радних задатака**: обавља најсложеније студијско-аналитичке послове из надлежности рада Сектора. Прати и координира активности на провођењу споразума са Европском унијом и реализира пројекте Европске комисије, с посебним освртом на финансијски аспект, припрема и координира учествовање представника министарстава, управних организација у саставу министарства, као и осталих органа за провођење закона у пословима везаним за европске интеграције. Анализира дјелотворност, ефикасност и сврсисходност појединих пројеката те предлаже оцјену њихове оправданости. Обавља и друге послове по налогу помоћника министра и шефа Одсјека коме подноси извјештај о свом раду.

**Посебни услови:** Правни или Економски или Филозофски факултет или Факултет политичких наука или Факултет криминалистичких наука или други факултет смјер криминалистика или безбједност; положен стручни управни испит; најмање три године радног искуства у струци; познавање енглеског језика;

**Статус:** државни службеник – стручни савјетник.

**Број извршилаца:** један (1)

**Мјесто рада:** Сарајево

СЕКТОР ЗА ЗАШТИТУ ТАЈНИХ ПОДАТАКА – ДРЖАВНИ СИГУРНОСНИ ОРГАН

Одсјек за прописе, дозволе и индустријску безбједност

**1/03 Стручни савјетник за дозволе**

**Опис послова и радних задатака**: обавља најсложеније послове из надлежности Одсјека који се односе на Закон о заштити тајних података, координира дјеловање органа надлежних за безбједносну провјеру; припрема дозволе за све особе које имају право приступа тајним подацима повјерљиво, тајно и врло тајно те припрема акт о одбијању издавања дозволе те уручује их провјераваним лицима; припрема дозволе за приступ тајним подацима других држава, међународних или регионалних организација у складу са законом или међународним или регионалним споразумима и припрема акт о одбијању издавања дозволе те уручује их провјераваним лицима; води службену евиденцију о издатим дозволама за све особе које имају прво приступа тајним подацима степена повјерљиво, тајно и врло тајно у централном регистру; обавља и друге послове на захтјев помоћника министра и шефа Одсјека, коме подноси извјештај о раду.

**Посебни услови:** Правни факултет или Факултет криминалистичких наука или Економски факултет или Висока школа – смјер криминалистика или други факултет смјер безбједност; положен стручни управни испит; три године радног искуства у струци; познавање енглеског језика.

**Статус:** државни службеник – стручни савјетник.

**Број извршилаца:** један (1)

**Мјесто рада:** Сарајево

КАБИНЕТ МИНИСТРА

Одсјек за политике и планове

**1/04 Шеф Одсјека**

**Опис послова и радних задатака**: непосредно руководи радом Одсјека и одговоран је за благовремено, законито и правилно извршавање послова из надлежности Одсјека, додјељује их непосредним извршиоцима, непосредно извршава најсложеније послове, сарађује са секторима у Министарству, подноси извјештај о раду Одсјека, обавјештава Министра о потребама за запошљавање државних службеника и запосленика у Одсјеку, обавља друге послове на захтјев Министра, коме подноси извјештај о своме раду.

**Посебни услови:** Факултет политичких наука или Факултет криминалистичких наука или Висока школа – смјер криминалистика или Правни факултет или Економски факултет; положен стручни управни испит; четири године радног искуства у струци; познавање енглеског језика;

**Статус:** државни службеник – шеф Одсјека.

**Број извршилаца:** један (1)

**Мјесто рада:** Сарајево

***На овај оглас могу се пријавити само особе запослене као државни службеници у Министарству безбједности Босне и Херцеговине.***

***Напомена за кандидате:***

* Изборни процес се проводи у складу са одредбама Правилника о условима и начину обављања интерних конкурса, интерних и екстерних премјештаја државних службеника у институцијама Босне и Херцеговине („Службени гласник БиХ“, бр 62/10, 30/14 и 38/17) и Правилника о карактеру и садржају јавног конкурса, начину спровођења интервјуа и обрасцима за спровођење интервјуа („Службени гласник БиХ“, бр: 63/16, 21/17 и 28/21). Више информација о конкурсним процедурама доступно је на [www.адс.гов.ба](http://www.ads.gov.ba) у дијелу „Запошљавање/Врсте конкурсних процедура“.
* За провођење конкурсне процедуре по овом огласу формираће се једна (1) Комисија за избор.
* Комисија за избор утврђује испуњавање услова огласа на основу документације достављене уз пријаву, те врши избор кандидата на основу знања, способности и компетенција показаних на стручном испиту, који се за кандидате пријављене на интерни оглас састоји од интервјуа.
* Кандидати се обавјештавају о мјесту и времену одржавања интервјуа од стране институције и путем службене интернет странице Агенције за државну службу БиХ.
* Независно о свим другим захтјевима из овог огласа, кандидати који су завршили студије по Болоњском систему студирања, дужни су, поред остале тражене документације, обавезно доставити диплому првог циклуса (или основног додипломског студија), чак и ако се огласом тражи други и трећи циклус Болоњског система студирања, осим за интегрисане студије код којих је потребно доставити и доказ да се ради о интегрисаном студију, ако то није видљиво из саме основне дипломе, додатка дипломи или рјешења о нострификацији/признавању.
* Под радним искуством подразумијева се радно искуство након стечене високе стручне спреме, односно високог образовања.
* Кандидати који буду позвани на усмени дио стручног испита (интервју), као доказ о испуњавању једног од општих услова за постављење, у складу са чланом 22. став 1. тачка г) Закона о државној служби у институцијама Босне и Херцеговине, обавезни су на исти донијети увјерење о невођењу кривичног поступка (не старије од три мјесеца). Изузетно, а у случају ако кандидат из објективних разлога не достави тражено увјерење на интервју, исто треба доставити најкасније до уручења рјешења о постављењу, односно преузимања дужности.

**Додатна напомена:**

* Прије постављења, односно пријема у радни однос, за све кандидате са листе успјешних кандидата, обавиће се безбједносне провјере у складу са поступком за издавање дозволе за приступ тајним подацима одређеног степена повјерљивости, сходно одредби чл. 30. и 31. Закона о заштити тајних података („Службени гласник БиХ“ бр. 54/04 и 12/09), као и одредбама подзаконских аката донесених на основу наведеног Закона.
* У складу са чланом 31. Закона о заштити тајних података неће се извршити постављење, односно именовање кандидата, за којег се након пласмана на листу успјешних кандидата утврди безбједносна сметња.

***Припрема документације*:**

**Скреће се пажња кандидатима** да су потребну документацију на оглас дужни доставити у складу са [Правилником о карактеру и садржају јавног конкурса, начину спровођења интервјуа и обрасцима за спровођење интервјуа](https://ads.gov.ba/bs-Latn-BA/articles/97/pravilnik-o-karakteru-i-sadrzaju-javnog-konkursa-nacinu-provo-enja-intervjua-i-obrascima-za-provo-enje-intervjua-integralni-tekst), а посебно да обрате пажњу на измијењене и допуњене одредбе наведеног Правилника, те да прилагоде документацију, како доказе о радном искуству, тако и преостале доказе тражене текстом огласа.

С тим у вези, кандидати се упућују на појашњење - текст на службеној интернет страници www.адс.гов.ба, у дијелу [„Запошљавање/Напомена за кандидате/Стоп грешкама у пријавама!“](https://www.ads.gov.ba/bs-Latn-BA/articles/69/stop-greskama-u-prijavama), те посебно одредбе Правилника о карактеру и садржају јавног конкурса, начину спровођења интервјуа и обрасцима за спровођење интервјуа, које дефинишу документацију: пријавни образац; универзитетску диплому; важеће увјерење о држављанству; [увјерење о положеном стручном управном односно јавном испиту](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI); доказ о траженом радном искуству; доказ о траженом нивоу знања страног језика; доказ о траженом нивоу знања рада на рачунару; увјерење о невођењу кривичног поступка; рок и начин достављања пријаве.

***Потребни документи:***

**I Овјерене копије:**

* универзитетске дипломе (нострификоване/признате дипломе, уколико факултет није завршен у БиХ или је диплома стечена у некој другој држави након 06.04.1992. године)
* додатка дипломе за кандидате који су високо образовање стекли по Болоњском систему студирања; изузетно, само у случају да високошколска установа додатак дипломи није уопште издавала, нити за једног дипломца, кандидат је дужан да уз овјерену копију универзитетске дипломе достави увјерење високошколске установе да додатак дипломи није уопште издат, нити за једног дипломца;
* увјерењa о држављанству (не старије од 6 мјесеци од дана издавања од стране надлежног органа);
* увјерењa о положеном стручном управном, односно јавном испиту;
* потврдe или увјерењa као доказa о траженој врсти радног искуства;
* доказа о траженом нивоу знања страног језика (изузев за позицију 1/01;);
* доказа о траженом нивоу знања рада на рачунару (само за позицију 1/01;);

**II Својеручно потписан**:

* попуњен образац Агенције за државну службу БиХ: исти можете преузети на службеној интернет страници Агенције: [www.ads.gov.ba](http://www.ads.gov.ba).Напомињемо да потписан и [попуњен образац](http://www.ads.gov.ba/v2/index.php?option=com_content&view=article&id=149&Itemid=65&lang=bs#PO) не може служити као доказ било ког услова из текста огласа, исти олакшава рад органу који врши избор и именовање, те представља само информације о кандидату, које је потребно доказати траженом документацијом.

Овјерене копије докумената немају ограничен рок важења, под условом да ни документи чије су копије овјерене немају назначен (прецизиран) рок важења.

Све тражене документе треба доставити најкасније до **18.01.2023. године** путем поштанске службе препорученом пошиљком на адресу:

**Министарство безбједности БиХ**

**„Интерни оглас за попуњавање радних мјеста државних службеника у Министарству безбједности БиХ“**

**Трг БиХ број 1, 71000 Сарајево**

Испуњавање услова утврђених овим огласом рачуна се са даном предавања пријаве.

Непотпуне, неблаговремене и неуредне пријаве, пријаве кандидата који не испуњавају услове овог oгласа, као и копије тражене документације које нису овјерене, неће се узимати у разматрање.